Abraham Vantuss

**Abraham Jeremias-Rüdiger Vantuss** var en jipsirsk jarl av Pastur fra Jipsir. Han var sønn av Jochen og Cornelia Vantuss, og var broren til Regula Vantuss. Han var gift med Brünhild Koch, som han fikk sønnen Frederick Vantuss med.

## ***Biografi***

### **Tidlig liv**

Abraham var født inn i en rik, gammel adelsslekt som hadde sin røtter i Tussarix. Da de dro til Jipsir i starten av Andre Æra, tok de navnet *van* – som betydde *fra* eller *av* – og *tuss* fra deres opphavsland: Tussarix. Av denne grunn vokste Abraham opp med navnet Vantuss. Familieherregården var gammel og ærverdig med mye historie – en som familien satte svært høyt. Da Abraham overtok denne arven etter begge foreldrenes død, nektet han å la noen neglisjere den. Så, da søsteren hans ble innblandet i en skandale i hovedstaden, sendte Abraham henne ut på landet.

På et tidspunkt giftet Abraham seg med en jipsirsk baronesse, Brünhild Koch. De to levde et lykkelig og rikt liv sammen. Avisene omtalte dem som "Jipsirs nye kongepar" – noe som var en referanse til det gode samlivet mellom kongen og dronningen av Jipsir. Brünhild ble gravid, og ekteparet gledet seg til å bli foreldre. Gleden ble allikevel kortvarig. Kort tid etter Abrahams sønn ble satt til verden, døde moren av infeksjon. Abraham måtte derfor oppdra sønnen selv, men nektet. Han valgte derfor å sende ham bort til sin søster Regula – som levde et liv i fattigdom. Regula hadde ingen rett på tittelen som grevinne – og måtte leve som et barn nummer to: mens Abraham levde et liv i luksus, bodde hun selv som en simpel formann av et sykehus – og levde på en lav inntekt.

### **Senere liv og død**

Etter konens død, begynte Abraham å gå i klosteret og søke frelse. Her ble han kjent med blant annet broder Blumenthal og broder Stoppelbein, samt fader August II. De tre utgjorde en liten forbrytersk gjeng som ikke var særlig fromme av seg, ulikt mennene og kvinnene som tjente klosteret. Mens prestene kun hadde lov til å drive med handel innenfor klosterets geografiske herredømme, kunne Abraham skaffe dem kontakter på tvers av denne grensen. Abraham ble derfor et aktivt medlem på svartebørsen – støttet av sine kompanjonger.

Mens jarlen skulle delta på en messe ved en anledning, skulle en prest ta personene i hånden. Broder Dominik gav jarlen en lapp den dagen, hvor det sto at han skulle møte ham på gravlunden kort tid etter seremonien. Jarlen gjorde så. Etter å ha hatt en kort samtale om frelse, kom Frederick frem og drepte jarlen med en dolk. Presten fant en dolk selv fra foldene i kappen og stakk jarlen i magen. De to mennene drepte jarlen etter å ha stukket ham flere ganger. Kroppen hans ble kastet i en åpen grav beregnet for ham, og sønnen Frederick ble den neste jarlen av Pastur.

## ***Trivia***

1. *Abraham* er et mannsnavn som betyr til "far til flere" på hebraisk.
2. *Jeremias* kommer fra det hebraiske navnet יִרְםְיָהוּ(Yirmiyahu), og betyr "Jahve vil løfte"
3. *Rüdiger* er den tyske formen for *Roger*, som betyr "berømt spyd" og kommer fra de germanske elementene *hrod* "berømt" og *ger* "spyd".
4. *Vantuss* er et familienavn kombinert med det nederlandske ordet *van* "fra" eller "av" og *tuss* som i Tussarix.